open-index/open-wikipedia-markdown huggingface dataset:
Urdalsknuten

**Urdalsknuten** (også skrevet **Urddalsknuten**) er et fjell som ligger nord for Rosskreppfjorden, på grensen mellom kommunene Sirdal og Valle i Agder. Det har en høyde på  meter over havet, og er Norges sørligste fjell over 1400 meter over havet. Fjellet består av ca 1 milliard år gammelt grunnfjell, og er en del av det sveko-norvegiske grunnfjellet. 

Urdalsknuten var det høyeste punktet i tidligere Vest-Agder fylke. Fjellet er nå det 8. høyeste fjellet i Agder, blant fjellene med en primærfaktor på minst 50 meter. Urdalsknuten er krevende å bestige, fordi den ligger så langt fra kjørevei. Den mest naturlige bestigningsveien er å ta båt over Rosskreppfjorden og gå videre fra nordbredden. 
__NOTOC__
## Se også
* Fjell i Vest-Agder
* Fjell i Aust-Agder

## Fotnoter



## Referanser




## Eksterne lenker
*
Intervallnivå

**Intervallnivå** er det nest høyeste av fire målenivåer. Variablenes verdier kan rangeres i forhold til hverandre og det er mulig å si noe kvantitativt om avstanden mellom hver verdi, men skalaen har et kunstig nullpunkt.

Et eksempel er *temperatur* målt i grader celsius: 3&nbsp;°C, 6&nbsp;°C, 12&nbsp;°C,&nbsp;... En kan si noe om avstander mellom verdiene, som at avstanden mellom 3&nbsp;°C og 6&nbsp;°C er mindre enn avstanden mellom 6&nbsp;°C og 12&nbsp;°C. En kan også si at 6&nbsp;°C er tre grader mer enn 3&nbsp;°C, men en kan ikke si at 6&nbsp;°C er dobbelt så varmt som 3&nbsp;°C fordi celsius-skalaen har et kunstig nullpunkt.
Vassdalseggi

**Vassdalseggi** er et fjell som ligger på grensen mellom kommunene Suldal i Rogaland og Vinje i Telemark. Det har en høyde på  meter over havet. Vassdalseggi er det høyeste punktet i Rogaland fylke, og det tredje høyeste i Telemark. Mot sørøst er det to navnløse topper på henholdsvis  og 

Det går sti til den høyeste toppen fra Haukeliseter i nordøst. 

## Se også
* Fjell i Rogaland
* Fjell i Telemark
* Liste over fjell i Skandinavia

## Referanser
Skalanivå

**Skalanivå**, også kjent som **forholdstallnivå**, er det høyeste av fire målenivåer. Variablenes verdier har ulike egenskaper som kan rangeres, man kan si noe avstanden mellom verdiene og her finnes det i tillegg et absolutt (naturlig) nullpunkt, noe som gjør at en kan sammenlikne nøyaktig forholdet mellom de ulike kategoriene.

Et eksempel er variabelen *alder*: En som er 10 år er dobbelt så gammel som en som er 5 år.
Ordinalnivå

**Ordinalnivå** er det nest laveste av fire målenivåer. Variablenes verdier har ulike egenskaper som kan rangeres i forhold til hverandre på en skala, men den innbyrdes avstanden mellom hver verdi har ingen betydning.

Et eksempel er variabelen *holdning til lønn*. De tre verdiene nedenfor kan rangeres, men det er ikke mulig å si noe kvantitativt om avstanden mellom verdiene.

# Ønsker lavere lønn
# Ønsker uendret lønn
# Ønsker høyere lønn
Sæbyggjenuten

**Sæbyggjenuten** er et fjell som ligger på grensen mellom kommunene Bykle i Agder og Tokke i Telemark. Sæbyggjenuten har en høyde på knappe 1&nbsp;507 meter over havet, og er det høyeste punktet i Agder fylke.

## Se også
* Fjell i Aust-Agder
* Fjell i Telemark

## Referanser




## Eksterne lenker
* Rapport fra en tur til toppen av Sæbyggjenuten i 2005
Nominalnivå

**Nominalnivå** er innen statistikk det laveste av fire målenivåer. Når variabler er på nominalnivå,  fungerer variablenes verdier som gjensidig utelukkende kategorier. Verdiene skiller en observasjon fra en annen, men verdiene kan ikke rangeres på noen måte, så verdienes orden (rekkefølge) har ingen betydning.

Et eksempel er inndeling av observasjoner etter *nasjonalitet*: Norsk, belgisk, fransk, osv.
Atlas (måne)

**Atlas** er den andre av Saturns kjente måner.

Den har en diameter på 30&nbsp;km (40 x 20) og befinner seg i en avstand fra Saturn på 137&nbsp;670&nbsp;km. Omløpstiden er omtrent 14&nbsp;timer.
Månen ble oppdaget av Richard J. Terrile i 1980 ved hjelp av bilder tatt av Voyager 1.

*Atlas* er oppkalt etter titanen Atlas, som av Zevs ble dømt til å støtte himmelen på sine skuldre.

## Referanser
Sandungen

**Sandungen** kan vise til:

*Sandungen (Oslo) – et vann i Oslo, samt Lunner kommune i Viken
**Vesle Sandungen (Oslo) – vestre del av Sandungen
**Store Sandungen (Oslo) – østre del av Sandungen

*Store Sandungen (Asker) – et vann i Asker kommune i Viken
*Lille Sandungen (Asker) – et tjern i Asker kommune i Viken

*Sandungen (Asker) – et vann på Hurumlandet i Asker kommune i Viken
*Lille Sandungen (Hurum) – et tjern i Hurum i Asker kommune i Viken

*Sandungen (Øvre Eiker) – et vann i Øvre Eiker kommune i Viken

*Sandungen (Modum) – et lite vann på Holleia i Modum kommune i Viken

*Sandungen (Ringerike) – et tjern på Vikerfjell i Ringerike kommune i Viken

*Storsandungen – et vann i Søndre Land kommune i Innlandet
*Veslsandungen – et vann i Søndre Land kommune i Innlandet

*Sandungen (Gran) – et tjern i Gran kommune i Innlandet

*Sandungen (Østre Toten) – et tjern i Østre Toten kommune i Innlandet
Biel/Bienne

**Biel/Bienne** er en by og kommune i kantonen Bern i Sveits. Byen ligger på grensen mellom det hovedsakelig tyskspråklige, og fransksspråklige Sveits og byen er fullt tospråklig. Biel er det tyske navnet på byen; Bienne er det franske. Det blir ofte henvist til byen på begge språk samtidig, og fra 1. januar 2005 har byens offisielle navn vært Biel/Bienne.

Byen ligger ved de nordøstlige breddene av Bielersee/Lac de Bienne. Byen Bern ligger sørøst for Biel/Bienne, med en reisetid på rundt en halv time med bil eller tog.
 
Byens sentrum har en gotisk kirke fra 1451. Rådhuset er fra 1534. Befolkningen er rundt 50&nbsp;000, og rundt 89&nbsp;000 (2000) med de tilliggende områdene.

Byen er godt kjent i sjakkverden for sin årlige sjakkturnering. Hovedkontoret til sykkelkomponentprodusenten DT Swiss AG ligger i byen.

## Referanser


## Eksterne lenker
*
Fiat Coupé

**Fiat Coupé** (1994–2000) var en todørs coupé fra italienske Fiat, laget i om lag 70&nbsp;000 eksemplarer.

Eksteriøret var tegnet av Fiats sjefsdesigner, Chris Bangle, mens interiøret ble designet av Pininfarina. Den kom med 2-liters rekkefirer på 140 hk.

Utgaven **Fiat Coupé turbo** hadde turbo og ga 190 hk (som 16-ventiler) og 220 hk (som 20-ventiler).  I 1998 kom en 20-ventilers rekkefirer med 154 hk, samt varianten **Limited Edition** med Recaroseter og stivere understell (kunne kjøres litt raskere).
	
Den ble solgt i Norge og eid av blant andre Wenche Foss.

1996 Fiat Coupe 16VTU (9397674273).jpg
Fiat Coupé rear.jpg
1997 Fiat Coupe 20VT Interior (4545379871).jpg


## Referanser
Frankrike under Paralympiske vinterleker 2006

**[[Frankrike]]** deltok med nitten deltakere i de **[[paralympiske vinterlekene 2006]]** i Torino.
## Medaljer

### Gull
;Alpin skiidrett
:11. mars: Solene Jambaque, utfor for kvinner, stående
:12. mars: Pascale Casanova, utfor for kvinner, synshemmede
:13. mars: Solene Jambaque, super-G for kvinner, stående
:17. mars: Nicolas Berejny, storslalåm for menn, synshemmede
:19. mars: Pascale Casanova, slalåm for kvinner, synshemmede
:19. mars: Nicolas Berejny, slalåm for menn, synshemmede

;Nordiske grener
:11. mars: Anne Floriet, skiskyting 12,5&nbsp;km for kvinner, stående

### Sølv
;Alpin skiidrett
:17. mars: Pascale Casanova, storslalåm for kvinner, synshemmede
:18. mars: Solene Jambaque, slalåm for kvinner, stående

### Bronse
;Alpin skiidrett
:12. mars: Nicolas Berejny, utfor for menn, synshemmede
:12. mars: Denis Barbet, utfor for menn, sittende
:16. mars: Solene Jambaque, storslalåm for kvinner, stående

;Nordiske grener
:12. mars: Alain Marguerettaz, langrenn 5&nbsp;km for menn, sittende
:14. mars: Anne Floriet, skiskyting 7,5&nbsp;km for kvinner, stående
:15. mars: Anne Floriet, langrenn 10&nbsp;km for kvinner, stående

## Deltakere
;Alpin skiidrett
:Cedric Amafroi Briosat, Denis Barbet, Nicolas Berejny, Lionel Brun, Pascale Casanova, Solene Jambaque, Jean Yves le Meur, Cyril More, Romain Riboud, Yohann Taberlet

;Nordiske grener
:Yannick Bourseaux, Anne Floriet, Emmanuel Lacroix, Alain Marguerettaz, Nathalie Morin, Franck Paget, Emilie Tabouret, Philippe Terral, Elie Zampin

## Kilder
* Athletes and teams list by NPC

## Se også
* Frankrike ved de paralympiske leker
Radikalenerlass

***Radikalenerlass*** (radikalerforordningen eller ekstremistforordningen, egentlig *Grundsätze zur Frage der verfassungsfeindlichen Kräfte im öffentlichen Dienst*) var en forordning gitt av den tyske regjeringssjefen (Willy Brandt) og regjeringssjefene for delstatene den 28. januar 1972.

Den innebar yrkesforbud for «radikalere» i hele den offentlige tjenesten både på føderalt- og delstatsnivå. Som ekstremister ble alle definert som ifølge tyske myndigheter (Verfassungsschutz) var «forfatningsfiendtlige». Medlemskap i organisasjoner og partier definert som «forfatningsfiendtlige» (eksempelvis kommunistiske partier, eller organisasjoner som Vereinigung der Verfolgten des Naziregimes/Bund der Antifaschisten og Deutsche Friedensgesellschaft/Vereinigte Kriegsdienstgegner) ble regnet som bevis for forfatningsfiendtlig innstilling. Forordningen innebar både at forfatningsfiendtlige personer ikke skulle ansettes, og at offentlige tjenestemenn kunne avskjediges hvis det ble godtgjort at de hadde en forfatningsfiendtlig innstilling.

Radikalerforordningen omfattet teoretisk radikale og ekstremister både på høyre- og venstresiden, men var i realiteten rettet mot venstreradikale og kommunister, og rammet derfor nesten utelukkende politiske grupperinger til venstre for sosialdemokratene og (etterhvert) de grønne.

Forordningen ble foreslått av innenriksministerkonferansen (delstatenes innenriksministre) og vedtatt i et møte mellom kansleren og statsministrene for delstatene.

Som følge av forordningen ble tilsammen 3,5 millioner vurdert. 10&nbsp;000 ble utestengt fra den offentlige tjenesten, og 130 tjenestemenn avskjediget.

## Litteratur

* Gerard Braunthal: *Politische Loyalität und Öffentlicher Dienst: der Radikalenerlass von 1972 und die Folgen*. Schüren Presseverlag, Marburg 1992, ISBN 3-89472-062-X
* Manfred Histor: *Willy Brandts vergessene Opfer, Geschichte und Statistik der politisch motivierten Berufsverbote in Westdeutschland 1971-1988*. Ahriman Verlag, 2. oppl. 1999, ISBN 3-922774-07-5

## Eksterne lenker

* DHM om Radikalenerlass
* Kritisk side med informasjon om Csaszkoczy-saken
* http://www.radikalenerlass.de/
* http://www.berufsverbote.de/
Karmann

**Wilhelm Karmann Gmbh** var en tysk produsent av ombygde personbiler fra 1901 til 2010.

Det var gamle Wilhelm Karmann (1870–1952) som i 1901 etablerte karosseriverksted i Osnabrück.  Før dette laget de hestevogner.

De laget over 2 millioner Volkswagen.  Da de gikk konkurs i 2009 berørte det 3,400 arbeidere i Tyskland.  De produserte da kun Mercedes-Benz CLK

Konkursboet ble kjøpt og videreført som Volkswagen Osnabrück GmbH. Der lager de blant annet VW T-Roc og Porsche Cayman og Boxster.

## Modelloversikt (ikke komplett)

## Referanser


## Eksterne lenker
* 
* Bilder vom Karmann-Museum
* 50 Jahre VW Karmann-Ghia
ChessBase

**ChessBase** er det mest solgte kommersielle databaseprogrammet for lagring av og søking i sjakkpartier.

I tillegg til at man kan søke etter partier og stillinger basert på spillernes navn eller sjakkåpninger, har ChessBase også innebygd analyseverktøyer basert på datasjakkprogrammene Fritz, Shredder og Crafty. For mange spillere utgjør ChessBase og lignende programmer et supplement til, og for enkelte en erstatning for, trykte åpningsbøker og partisamlinger.

Det finnes flere andre sjakkdatabaseprogrammer i handelen, blant annet Chess Assistant og Chess Academy. Det finnes også flere gratis alternativer, blant annet Shane's Chess Information Database.

**ChessBase** er også navnet på selskapet som markedsfører programmene *ChessBase* og *Fritz*.

## Eksterne lenker
*
Gallon

**Gallon** (fra engelsk *gallon*, fra normannisk fransk *galon*) er et er flertydig hulmål kan vise til flere ulike væsker – mest anvendt i USA og Storbritannia med omregningsfaktor som avhengig av landet. De to vanligste er imperial gallon og US gallon. Mens en imperial gallon er basert på vekt (ikke masse), så er en US gallon definert basert på et fast volum.

En amerikansk gallon tilsvarer 3.785411784 l, mens en «britisk gallon» tilsvarer 4.54609 l. Den britiske varianten er brukt i Storbritannia, Canada og enkelte karribiske land. Den amerikanske varianten er brukt i USA, samt enkelte latinamerikanske og karribiske land. Det finnes også en variant som heter «US dry gallon», men den er mindre brukt.

* **1 amerikansk gallon**, *US gallon*, tilsvarer til 3,78541 l.
* **1 engelsk gallon**, *UK gallon* eller *Imperial gallon*, tilsvarer til 4,54609 l.

Engelsk gallon benyttes i Storbritannia, Canada, Australia, New Zealand og enkelte karibiske land.

Amerikansk gallon = 231 kubikktommer = 3.785411784 l (eksakt) brukes i USA, samt enkelte latinamerikanske og karibiske land.
* US dry gallon = 0.125 US bushel = 4.40488377086 l (eksakt), mindre brukt.

## Referanser
Jonathan Tisdall

**Jonathan Tisdall** (født 26. august 1958 i Buffalo i New York i USA) er en stormester i sjakk. Han ble utnevnt til stormester i 1995. Tisdall er blitt norgesmester i sjakk tre ganger: i 1987, 1991 og 1995.

Han er ofte til stede ved store sjakkturneringer som reporter for Reuters.

Tisdall har i senere tid lært seg å spille shogi (et japansk sjakkspill).

Tisdall er amerikansk statsborger av opprinnelse, ble så irsk og senere norsk statsborger. Hans far er irsk og hans mor er japansk.

## Bøker
* *Improve Your Chess Now* ISBN 1-85744-156-7

## Eksterne lenker
* 
* US Tournament record for Jon Tisdall
Paul Gebhardt

**Paul Gebhardt** (1956–2023) var en amerikansk hundekjører fra Kasilof, Alaska, USA. 

Gebhardt vokste opp i Minnesota, og jobbet tidligere som fisker. Han traff Martin Buser tidlig på 90-tallet som fikk han interessert i hundekjøring.

Han debuterte i hundesledeløpet Iditarod som 39-åring i 1996, og han har nå deltatt 11 ganger i dette løpet. Hans beste plasseringer er fra 2000 og 2007, da han ble nummer 2.

Gebhardt driver også en hundekennel i Alaska.

## Plasseringer i Iditarod

## Referanser


## Eksterne lenker
* 
* 
* Biografiside fra Cabela
Thanatos

**Thanatos** (gammelgresk: Θάνατος, *Thánatos*, «død») er i gresk mytologi en *[[daimon]]* og personifikasjon av døden. Han er sønn av Nyx («natten») og tvillingbror til Hypnos («søvnen»). Han er en mindre figur i gresk mytologi, ofte referert til, men opptrer sjelden som figur. Hans navn blir omstavet på latin som Thanatus, men hans tilsvarighet i romersk mytologi er Mors eller Letus/Letum, og han er tidvis forvekslet med Orcus (som i seg selv har en gresk tilsvarighet i form av Horkos, gud av eder).

## I myte og poesi
Navnet Thanatos har betydningen «Døden», fra θνῄσκω, *thnēskō*, «(Jeg) dør, døende».

Den greske poeten Hesiod slo fast i sin verk *[[Theogonien]]* at Thanatos ikke har noen far, men er sønn av Nyx («natten») og bror til Hypnos («søvnen»).

Homer beskrev tidligere Hypnos og Thanatos som tvillingbrødre i sitt episke diktverk *[[Iliaden]]*, hvor de ble anklaget av Zevs via Apollon for den raske leveringen av den drepte helten Sarpedon til hjemlandet Lykia. I Peter Østbyes oversettelse:


*«Derefter lot han det fotrappe par, de tvillinger bolde*
*Søvnen og Døden få følge ham frem, og de bragte ham snarlig*
*hjem til Lykias vidstrakte land med de fruktbare marker.»*


De som ble regnet blant Thanatos’ søsken var andre negative personifikasjoner som Geras («gammel alder»), Oizys («lidelse»), Moros («undergang»), Apate («bedrag»), Momus («bebreidelse»), Eris («ufred»), Nemesis («gjengjeldelse») og Akheron / Styx med ferjemannen Kharon. Thanatos var løst assosiert med de tre moirer (hos Hesiod var de også døtre av natten), spesielt Atropos, som var en dødsgudinne i seg selv. Han er også til tider spesifisert som eksklusiv for en fredelig død, i motsetning til den blodtørstige Keres som legemliggjorde den voldelig død. Hans plikter som guide for de døde ble noen ganger erstattet av Hermes *[[Psykopomp]]os*. Omvendt kan Thanatos ha sin opprinnelse som bare et aspekt av Hermes før han senere ble forskjellig fra ham.

I gresk vasemaleri ble Thanatos avbildet som en bevinget, skjegget eldre mann, eller mer sjelden som en skjeggløs ungdom. Han framstilles ofte i den nevnte scenen fra *Iliaden* hvor han sammen med broren Hypnos (Søvn) bærer bort liket av Sarpedon. I romerske skulpturelle relieffer ble han framstilt som en ungdom som holdt en nedslått fakkel og krans eller sommerfugl som således symboliserte de dødes sjel.

Sigmund Freud innførte mot slutten av sitt forfatterskap begrepet dødsdriften. Som ved tidligere anledninger brukte han navn fra gresk mytologi for å beskrive fenomenet. Dødsdriften navnga han som Thanatos. I boken *Hinsides lystprinsippet* (1920) introduserer han begrepet. Han innså at det var mange pasienter han møtte som enten handlet eller tenkte destruktivt. Dette kunne han ikke forklare ut ifra et motiv om å få tilfredsstilt sin lyst. Freud konkluderte at det er en grunnleggende lengsel mot å destruere, som står i konflikt med lysten til å leve og nyte.

## Referanser


## Eksterne lenker
* 
* Mythography : The Greek God Thanatos in Myth and Art
* Stewart, Michael: «Thanatos», *Greek Mythology: From the Iliad to the Fall of the Last Tyrant*
Nilabbor

**Nilabbor** er en stor ferskvannsfisk fra Afrika. Den kan bli nesten to meter lang, og 200 kg tung.

Denne fisken har alltid vært en ettertraktet matfisk. Både egypterne og romerne holdt arten i dammer. På 1950-tallet ble den innført til Victoriasjøen. Dette fikk katastrofale følger for den lokale fiskefaunaen. Nilabboren er en rovfisk, og har utryddet flere hundre arter av ciklider, som var endemiske for denne sjøen. Dette har blitt kalt den største masseutryddelsen av virveldyr i moderne tid.

Utsettingen av nilabbor har også hatt store følger for samfunnene rundt sjøen (Uganda, Tanzania, Kenya). En stor eksportindustri har utviklet seg; i 2003 ble det eksportert nilabbor til EU for 169 millioner euro. Fisken har blitt for dyr til at lokalbefolkningen kan spise den, og ujevn fordeling av inntektene har ført til sosial uro. Lasteflyene som frakter fisken til Europa, er ofte lastet med våpen på turen sørover, noe som bidrar til å forverre de mange krigene i nabolandene.

## Eksterne lenker
* 

* 
* 
* issg Database: Ecology of ''Lates niloticus''
Lance Mackey

**Lance Mackey** (født 2. juni 1970, død 7. september 2022) var en amerikansk hundekjører fra Kasilof, Alaska, USA. 

Mackey har bodd i Alaska hele livet, og han debuterte i hundesledeløpet Iditarod i 2001. Siden den gang har han deltatt 12 ganger i Iditarod, og ble for første gang vinner av løpet i 2007. Han vant også Iditarod i 2008, 2009 og 2010.

I 2005 debuterte han med seier i Yukon Quest, og også i 2006 vant han dette hundesledeløpet.

Lance Mackey var fra en familie som har store meritter innen hundekjøring. Faren hans, Dick Mackey vant i 1978, mens broren Rick Mackey vant i 1983. 

## Plasseringer i Iditarod

## Referanser


## Eksterne lenker
* 
*
Signal Iduna Park

**Signal Iduna Park**, tidligere kjent som **Westfalenstadion**, er et fotballstadion i Dortmund i Tyskland som rommer  tilskuere  på seriekamper. Ved landskamper eller kamper i europeiske turneringer rommer det  da det bare er tillatt med sitteplasser.  Stadionet er Borussia Dortmunds hjemmebane, og er en av Europas største fotballarenaer. Navnebyttet skyldtes salg av navnerettighetene til forsikringsselskapet Signal Iduna for å redusere gjeld.

## VM-arrangementer
### VM i fotball 1974
I 1972 ble det bestemt at Dortmund skulle være arrangørby for VM i fotball 1974, og av den grunn ble det besluttet å oppføre et nytt stadion i byen.

*Westfalenstadion Dortmund 

Følgende kamper ble spilt i Dortmund under fotball-VM 1974:

### VM i fotball 2006
Fotballstadionet i Dortmund ble også benyttet da Tyskland arrangerte VM i fotball 2006. Under arrangementet skiftet stadionet navn til *FIFA WM-Stadion Dortmund*. 

Følgende kamper ble spilt i Dortmund under VM i fotball 2006:

## Referanser


## Eksterne lenker
* Signal Iduna Park, offisiell hjemmeside på tysk
Eliteserien i håndball for menn

: *For den pågående sesongen, se: [[Eliteserien i håndball for menn 2025/26]]*

**Eliteserien i håndball for menn** er den øverste divisjonen i norsk herrehåndball. Det offisielle navnet er fra 2019 **REMA 1000-ligaen**. Serien har hatt sponsornavnene **Gildeserien** (1997–2005), **Postenligaen** (2007–2014) og **GRUNDIGligaen** 2014–2017. 

Eliteserien ble for første gang gjennomført som et tillegg til Innendørs-NM i håndball for menn foran 1965/66-sesongen.

## Historikk

## Flest seriemesterskap håndball for menn (1966–2025)

Denne tabellen viser mestrene i grunnserien. Sluttspillet har hatt varierende status.

## Publikum

;Graf som viser gjennomsnittlig tilskuertall per sesong i Eliteserien

## Se også
* Eliteserien i håndball for kvinner
* Norske idrettslag sortert etter gjennomsnittlige tilskuertall

## Referanser


## Eksterne lenker
* Seriemestere 1965-
* Sluttspillvinnere 1975-
* Skytterkonger 1975-
* Adelskalender 1965-2020
Adil Khan

**Adil Khan**  (født 1983) er en norsk danser og skuespiller med punjabi/pashtunavstamning. Khan kom i rampelyset da han vant TV-konkurransen *[[Dansefeber]]* på TVNorge i mars 2006, da med etternavnet Thathaal.

## Bakgrunn
Adil Khan ble født i Oslo, og vokste opp på Munkelia, Grønland og Ullevål. Hans far er fra Punjab-provinsen i Pakistan, mens hans mor er pashtun fra Pakistan. Adil er yngre bror av sangeren, komponisten og filmskaperen Deeyah Khan, kjent under artistnavnet Deepika.

## Biografi
Khans familie var aktive innen kulturelle aktiviteter i Norge, og hans far drev opplæring i pakistansk klassisk musikk og arrangerte konserter. Både Adil og hans søster, Deeyah lærte musikk i tidlig alder. Adil forlot musikken til fordel for en karriere innenfor musikkteater.

I 1997 fattet han interesse for breakdance, og la sitt eget preg i utøvelsen. I 1999 startet han dansegruppen *Floor Knights* sammen med noen venner. Han bodde en periode i København, hvor han var medlem av breakdance-gruppen *Natural Effects*. Khan vant en rekke konkurranser, som *B-boy Rumble 1999* (norsk mesterskap), *Scandinavian Battle of the Year 2001* (skandinavisk mesterskap) og «*Time to Battle*» i Malmö (Skandinavisk mesterskap). 

Han fikk sitt nasjonale gjennombrudd i 2006, da han vant den norske dansekonkurransen Dansefeber på TVNorge. 

I 2009 ble Adil invitert til å synge Michael Jacksons *Man in the Mirror* for Auma Obama, president Barack Obamas søster. Programmet ble arrangert av NRK1 i forbindelse med en pengeinnsamling for Afrika.

I 2013 og 2014 var han programleder for underholdningsserien *[[Adils hemmelige dansere]]* på NRK1.

### Skuespiller
Khan fikk også tilbud om jobber fra norske teatre etter seieren i Dansefeber. Hans skuespillerdebut kom i 2006 på Oslo Nye Teater som *Bernardo* i West Side Story. I 2007, etter USA-oppholdet, fikk han en rolle i Nøtteknekkeren, etterfulgt av flere produksjoner. Han høstet gode kritikker for sin rolle som *Mowgli* i Jungelboka, og ble nominert for Heddaprisen i kategori for beste mannlige hovedrolle, som tidenes yngste nominerte.

## Meritter og utmerkelser
* 2008: Oslo bys kunstnerpris på Rådhuset av Oslo kommune for fremragende innsats innen Oslos kulturliv.
* 2006-2007: Utnevnt som ambassadør for FRI (en antirøyk- og antinarkotikakampanje initiert av Sosial- og helsedirektoratet).
* 31. mai 2006: Utnevnt som forbilde av Kreftforeningen for sitt arbeid blant ungdom. Med denne prisen, havnet han i selskap som blant annet Gro Harlem Brundtland, Gerd-Liv Valla, Gaute Grøtta Grav og Dagfinn Høybråten.
* I 2011 ble han dommer i fjernsynsprogrammet Norske Talenter.

## Skuespillerkarriere
### Film/TV

### Teater

## Referanser


## Eksterne lenker
* 
*
Bergen Håndball

**Idrettslaget Bergen Håndball** (stiftet 20. mai 2010 som *Fyllingen Håndball Elite* – 18. august 2021 som *Bergen Håndball* og er tidligere kjent som «**FyllingenBergen**») er en norsk håndballklubb fra Bergen, som spiller i eliteserien i håndball for menn.

## Historie
*Fyllingen Håndball Elite* («FyllingenBergen») ble opprettet som egen klubb, midtveis i 2010, ved at elitesatsingen for menn ble skilt ut fra bredde- og kvinnehåndballen i Fyllingen Håndball.

Klubben tok seriegull i 2008/09-sesongen, og deltok i Mesterligaen under 2009/10-sesongen.

I 2009/10-sesongen tok laget sluttspillsgull, etter å ha slått  i finalen.

Klubben ble cupmester i 2012 og 2013.

18. August 2021 endret FyllingenBergen navn til Idrettslaget Bergen Håndball.

klubben ble nummer to i 1. divisjon håndball for menn 2022/23 og rykket opp igjen i eliteserien.

## Nåværende tropp
:*Oppdatert foran 2024/25-sesongen*

*1: henrik ibsen
*2: Andreas Holm
*4: tobias holm
*5: henrik hestbek nielsen
*6: Sondre Kvamme Skare
*7: torger edland
*8: Trym Hamre Johannessen
*11: torstein årberg garmann
*13: eirik riis follesø
*16: Tord Moen Vårdal
*20: Jon Obrestad Salte
*21: Eskil Dahl Reitan
*24: Nicolai Daling
*27: Kasper Berentsen Dalland
*42: Karl Edvard Wallevik
*90: daniel dimitrijevic
*98: Øystein Mostad

## Referanser


## Eksterne lenker
*
Haslum Håndballklubb

**Haslum Håndballklubb** (stiftet 1. mai 1999) er et norsk håndballklubb fra Bærum, som sesongen 2025/26 spiller i Eliteserien i håndball for kvinner 2025/26 og 1. divisjon håndball for menn. Laget har røde trøyer og røde shortser, og trenes av Sten J. Stockfleth.  

Siden 8. februar 2015 har de spilt sine hjemmekamper i Nadderud Arena, som har en kapasitet på 2050 tilskuere.  

Daglig Leder for Haslum Håndballklubb er tidligere trener Tom-Eirik Skarpsno.  

Den spilleren med flest kamper i Haslumdrakta er kaptein Anders Røe (2006-) med sine 456 kamper; tett fulgt av Trond Tjemsland (2004-) med 440 kamper.   

Mestscorende spiller er tidligere landslagsspiller og hjelpetrener Erlend Mamelund med 1632 mål.   

## Historikk
Klubben ble stiftet i 1999, da håndballavdelingen ble skilt ut fra Haslum Idrettslag.

## Meritter
***Cupvinner**: 2004/05, 2010/11, 2011/12, 2016/17
***Cupfinalist**: 2003/04, 2005/06, 2019/20
***Seriegull**: 2010/11, 2011/12, 2013/14
***Seriesølv**: 2004/05, 2012/13, 2015/16
***Seriebronse:** 2003/04, 2006/07, 2007/08, 2014/15

## Kjente tidligere spillere
* Kenneth Klev
*Sebastian Barthold
* Thomas Kristensen
* Erlend Mamelund
* Kent Robin Tønnesen
* Sander Sagosen
* Einar Sand Koren
* Sander Øverjordet
* August Baskår Pedersen

## Referanser


## Eksterne lenker
* 
*
Nit-Hak Håndballklubb

**Nit-Hak Håndballklubb**, stiftet 24. juni 1963, er en norsk håndballklubb fra Nittedal. Klubben spilte i eliteserien på herresiden fra 2002 til 2007. Laget har røde trøyer og svarte shortser.

## Eksterne lenker
* Nettside
Elverum Håndball

**Elverum Håndball** er en norsk håndballklubb fra Elverum i Innlandet.  Klubbens herrelag spiller i Eliteserien. 

Laget ble stiftet i 1946 og er knyttet til Elverum Idrettslag. Laget trenes av Børge Lund og hjemmebane har siden januar 2013 vært Terningen Arena.

Elverum håndball herrer har vunnet Eliteserien flere ganger.

Klubbens erkerivaler er Kolstad og ØIF Arendal.

## Historie
Elverum Håndball ble stiftet på Gråberg i Elverum i 1946 av en gruppe på 26 interesserte, med Alf Arnesen som første formann. De første årene spilte laget utendørs, på «Asfalten». Deretter flyttet laget inn i Elverumshallen. 

Elverum Håndball har spilt i eliteserien siden 2005/2006-sesongen. I 2012/2013-sesongen vant klubben sitt første seriegull.

## Taiga’n supporterklubb
Klubbens supportergruppe kaller seg *Taiga'n supporterklubb* og ble stiftet i 2006.

## Meritter
***[[Eliteserien i håndball for menn|Eliteserien]] (6):** Vinner 2012/13, 2016/17, 2017/18, 2019/20, 2020/21, 2021/22.
***[[Norgesmesterskapet i håndball for menn|NM]] innendørs (5):** Vinner 2009, 2018, 2019, 2020, 2021. 
**Tapende finalist (8) 1963, 1965, 2008, 2012, 2016, 2022, 2023, 2024

***Sluttspill (11):** Vinner 1994/95, 2007/08, 2011/12, 2012/13, 2013/14, 2014/15, 2015/16, 2016/17, 2017/18, 2018/19, 2021/2022.
***[[Norgesmesterskapet i håndball for menn#Utendørs|NM utendørs]]:** Tapende finalist (1) 1962.
* **U20 NM: **Tapende finalist mot Haslum 2013.

## Tabellen (2022/23)

## Kjente tidligere spillere
* Arnulf Bæk
* Stig Rasch
* Magnus Gullerud
* Lars Nordberg
* Christian Berge
* Ingimundur Ingimundarson
* Steffen Stegavik 
* André Lindboe
* Stian Tønnesen
*Håkon Ekren
* Mishels Liaba
* Erik Nyheim Halberg
* Jan Økseter
*Luc Abalo
*Dag Vidar Hanstad
*Lars Tore Ronglan
*Kevin Gulliksen
*Erik Toft
*Petter Øverby
*Alexander Blonz
*Simen Holand Pettersen
*Dominik Máthé
*Thomas Solstad

## Referanser


## Eksterne lenker
* 
*
Runar Håndball

**Runar Håndball** (stiftet 7. januar 1949) er håndballavdelingen til Idrettslaget Runar fra Sandefjord. Spillernes drakter består av hvite trøyer og hvite shortser.

Klubben har fostret mange gode spillere, blant andre Einar Sand Koren, Espen Mjøs, Frank Løke, Heidi Løke, Thomas Johansen og Peder Trevland.

## Herrelag
A-laget for herrer rykket ned fra eliteserien i 2016 og opp igjen i 2018. Laget trenes av Leif Gautestad. Herrelagets glansperiode var på 1990-tallet.

### Tabellen for herrelag (2021/2022)

## Referanser


## Eksterne lenker
* 
*
Lillestrøm Topphåndball

**Lillestrøm Topphåndball** (stiftet 21. mars 2006 som *Romerike Håndball*) er en norsk håndballklubb fra Lillestrøm. A-laget for menn spilte i Eliteserien i håndball for menn 2014/15 etter å ha rykket opp fra 1. divisjon i 2015. Klubben rykket ned i 2017. Klubbens lag spiller i gult og svart.

## Historikk
Klubben ble stiftet 21. mars 2006 som *Romerike Håndball*, men skiftet navn til *Lillestrøm Topphåndball* i 2009. Klubben ble startet som et samarbeid mellom *[[Rælingen Håndballklubb]]*, *[[Skedsmo Håndballklubb]]* og håndballavdelingen i *[[Fet Idrettslag]]*.

## Referanser


## Eksterne lenker
*
Sandefjord Håndball

**Sandefjord Håndball** (stiftet 30. mars 2011) er håndballavdelingen til Sandefjord Turn- & Idrettsforening fra Sandefjord. Klubben har ti norgesmesterskap, det siste i 2006, samt ni seriemesterskap (to av dem som *Sandefjord Håndballklubb*). A-laget for herrer spiller i eliteserien. Laget har blå trøyer og blå shortser med hvite striper. Sandefjord Håndball har også samarbeidslag med HG Gokstad, Sandar, Sandefjord Turn- & idrettsforening og Tjølling.

## Historikk
Klubben rykket ned fra eliteserien i håndball for herrer i 2010 etter å ha havnet på tiendeplass og tapt kvalifiseringskampene mot Oppsal. Etter ett år i førstedivisjon tapte Sandefjord også i 2011 kvalifiseringen mot Oppsal. Imidlertid trakk Oppsal sitt lag fra eliteserien like etter sesongstart. Sandefjord ble tilbudt og takket ja til den ledige plassen. Sandefjord endte på sisteplass etter endt sesong og rykket ned igjen. I NM i 2016 tok de seg til semifinalen, men tapte 27 - 18 mot Bækkelaget håndball. 

Sandefjord rykket opp i eliteserien i 2020.

## Referanser


## Eksterne lenker
*
Stord Handball

**Stord Handball Elite** (Stord HK) er et norsk håndballag fra Stord som spiller i 3. divisjon håndball for herrer. Laget har hvite trøyer og svarte shortser. Etter tolv strake sesonger i eliteserien rykket Stord ned etter sesongen 2010/2011. Etter to sesonger i 1. divisjon rykket klubben opp i eliteserien igjen i 2013. Klubben rykket ned i 2016.

Klubbens håndballag for kvinner spilte i 2. divisjon sesongen 2013/14.

## Eksterne lenker
*
Vestli Håndball

**Vestli Idrettslag** har et håndballag som spiller i 2. divisjon på herresiden. Laget har grønne trøyer og hvite shortser, og trenes av Marinko Kurtovic.

Vestli spilte mange år i eliteserien i håndball for herrer, men ble i 2008 degradert til 3. divisjon grunnet dårlig økonomi. Vestli rykket enkelt opp og spiller nå i 2. divisjon.

## Kjente spillere som har spilt i Vestli
*Bjarte Myrhol
*Kristian Kjelling

## Referanser


## Eksterne lenker
* Nettside
Samarbeidsrådet for naturvernsaker

**Samarbeidsrådet for naturvernsaker** (**SRN**) er et samarbeidsråd som tar opp naturvernsaker som er av felles interesse for de deltagende organisasjonene.

Følgende organisasjoner er med i samarbeidsrådet:
*Den Norske Turistforening
*Norges Jeger- og Fiskerforbund
*Norges Naturvernforbund
*WWF-Norge

Norges Naturvernforbund fungerer som sekretariat for SRN.

## Eksterne lenker
* SRN
Friluftsrådenes Landsforbund

**Friluftsrådenes Landsforbund**, forkortet **FL**, ble stiftet 30. mai 1986. Det er et samarbeidsorgan for landets 17 interkommunale friluftsråd, blant annet Oslofjordens Friluftsråd. FLs hovedoppgave er å arbeide for styrking av det allmenne friluftsliv gjennom egne initiativ og gjennom støtte til arbeid som drives lokalt av tilslutta friluftsråd.

## Årets friluftsområde
I samarbeid med Direktoratet for naturforvaltning kåret Friluftsrådenes landsforbund årets friluftsområde i 1995, 1997, 1999 og 2001.

* 1995 Auglend friluftsområde i Egersund og Nørdalen natur- og kultursti i Os, tema naturkvaliteter, biologisk mangfold og miljøvennlig driftsopplegg
* 1997 Rallarveien i Narvik, tema kulturminner
* 1999 Helleviga i Søgne, tema barn og friluftsliv
* 2001 Furulunden Risøbank i Mandal, tema tilrettelegging for funksjonshemmede

## Referanser


## Eksterne lenker
* Friluftsrådenes Landsforbund
Eliteserien i håndball for kvinner

**Eliteserien i håndball for kvinner** er den øverste divisjonen i norsk kvinnehåndball. Det offisielle navnet er fra 2019 **REMA 1000-ligaen**. Serien har tidligere vært kjent under navnene **Gildeserien** (2000–2005), **Postenligaen** (2007–2014) og **GRUNDIGligaen** 2014/15–2018/19. 

Ordningen med elitedivisjon ble etablert til 1993/94-sesongen. Til da hadde den øverste serien hatt betegnelsen **1. divisjon**.

## Seriemestere

*2024/25: 
*2023/24: 
*2022/23: 
*2021/22: 
*2020/21: 
*2019/20: 
*2018/19: 
*2017/18: 
*2016/17: Larvik
*2015/16: Larvik
*2014/15: Larvik
*2013/14: Larvik
*2012/13: Larvik
*2011/12: Larvik
*2010/11: Larvik
*2009/10: Larvik
*2008/09: Larvik
*2007/08: Larvik
*2006/07: Larvik
*2005/06: Larvik
*2004/05: Larvik
*2003/04: Nordstrand
*2002/03: Larvik
*2001/02: Larvik
*2000/01: Larvik
*1999/00: Larvik
*1998/99: Bækkelaget
*1997/98: Byåsen
*1996/97: Larvik
*1995/96: Byåsen
*1994/95: Bækkelaget
*1993/94: Larvik
*1992/93: Gjerpen
*1991/92: Bækkelaget
*1990/91: Gjerpen
*1989/90: Byåsen
*1988/89: Vestar
*1987/88: Byåsen
*1986/87: Byåsen
*1985/86: Sverresborg
*1984/85: Freidig
*1983/84: Bækkelaget
*1982/83: Skjeberg
*1981/82: Skjeberg
*1980/81: Skogn
*1979/80: Skogn
*1978/79: Vestar
*1977/78: Vestar
*1976/77: Vestar 
*1975/76: Vestar
*1974/75: Vestar
*1973/74: Vestar
*1972/73: Vestar
*1971/72: Vestar
*1970/71: Freidig
*1969/70: Brandval
*1968/69: Skjeberg
*1967/68: Sørskogbygda

*Kilde*

## Flest seriemesterskap håndball kvinner (1968–2023)

## Publikum

;Graf som viser gjennomsnittlig tilskuertall per sesong i Eliteserien

## Se også
* Eliteserien i håndball for menn
* Norske idrettslag sortert etter gjennomsnittlige tilskuertall

## Referanser


## Eksterne lenker
* Skytterkonger 1975-
* Grundig sponser norsk ligahåndball
Pantedokument

Et **pantedokument** er et dokument som gir uttrykk for at det er stilt en eiendel som sikkerhet for oppfyllelsen av en gjeldsforpliktelse. Før 1. januar 2001 ble et slikt dokument oftest betegnet som en «pantobligasjon».
Pantedokumentet kan være et gjeldsbrev som i så fall er undertegnet av den som har lånt kapitalen (skyldneren), og er en sikkerhet for at den som har lånt ut kapitalen (panthaveren) skal få tilbake kapitalen. Slike dokumenter kan fortsatt omtales som pantobligasjoner (der betegnelsen *obligasjon* markerer at selve dokumentet inneholder en *forpliktelse*). Andre pantedokumenter (herunder bankenes standarddokumenter) inneholder ingen skylderklæring, og er derfor ikke gjeldsbrev. Disse omtales som skadesløsbrev. I disse dokumentene nøyer man seg med en henvisning til at skyldforholdet er nærmere definert i avtalen mellom pantsetter og panthaver.

For å få full rettsbeskyttelse (rettsvern) må dokumentet tinglyses, og føres inn i grunnboken og panteboken.

Regler for pantsetting finnes i «Lov om pant» (panteloven) av 8. februar 1980.

## Se også
*Pant (sikkerhet)

## Eksterne lenker
* Skjema for pantedokument (Fast eiendom) – pdf.
Forum for natur og friluftsliv

**Forum for natur og friluftsliv** (**FNF**) er et bredt sammensatt samarbeidsnettverk av natur- og friluftslivsorganisasjoner på fylkesnivå. FNF har som formål å arbeide for at natur- og friluftslivsinteressene blir ivaretatt i aktuelle saker i de enkelte fylkene.

FNF er et samarbeid mellom Norsk friluftsliv, Friluftsrådenes Landsforbund og Samarbeidsrådet for naturvernsaker (SRN). Hvilke organisasjoner som deltar kan variere fra fylke til fylke. Deltakende organisasjoner kan komme fra paraplyorganisasjonene Norsk Friluftsliv, SRN, Samarbeidsrådet for biologisk mangfold (SABIMA) og Norges kulturvernforbund.

Det er oppretta ei sentral styringsgruppe for å koordinere arbeidet i FNF. Norsk Friluftsliv i Oslo fungerer som sekretariat for styringsgruppa. 

## Eksterne lenker
* FNF
Sabima

**Sabima** er en norsk miljøorganisasjon som jobber for å stanse tapet av naturmangfold. Sabima er også en paraplyorganisasjon for de biologiske foreningene i Norge. Organisasjonen ble stiftet i 1996 og het da «Samarbeidsrådet for biologisk mangfold».

Sabimas fagansatte er i hovedsak biologer eller naturforvaltere. Sabima jobber ved å spre biologisk kunnskap i politiske miljøer og hos forvaltningsmyndigheter for å sikre god forvaltning av det biologiske mangfoldet i norsk natur. Trusler mot naturen og mulige løsninger står ofte på agendaen når organisasjonens ansatte holder foredrag. Organisasjonen har jobbet særlig mye med bevaring av myr, vannforvaltning, artsmangfoldet i skog og pollinerende insekters levesteder.

Sabima arbeider også for å bedre omfang og kvalitet av kartleggingen av norsk natur gjennom koordinering av de frivillige amatørbiologene i Sabimas medlemsforeninger. Organisasjonen inviterer til kartleggingsturer og -kurs, står bak appen "Artsjakten" og det årlige, landsomfattende arrangementet "Den store artsjakten".
 
Sekretariatet holder til i Oslo sentrum. Generalsekretær i Sabima er Christian Steel.

## Sabimas medlemsorganisasjoner
*Norsk Biologforening
*Norsk Botanisk Forening
*Norsk entomologisk forening
*Norsk Limnologisk Forening
*BirdLife Norge
*Norges sopp- og nyttevekstforbund
*Norsk Zoologisk Forening
*Norske Havforskeres Forening
*Nordisk kulturlandskapsforbund – Norge

## Se også
*Artsdatabanken

## Referanser


## Eksterne lenker
*
Ekklesiologi

**Ekklesiologi** (fra gresk ἐκκλησία og -λογια, «kirkelære») er en disiplin innen kristen teologi som tar for seg kirkens rolle som et samfunn eller en organisk enhet og forståelsen av hva kirken er og hvilket oppdrag den har, herunder dens betydning for frelsen, dens opphav, forholdet til den historiske Jesus Kristus, disiplin og dens endelige skjebne (hvor ekklesiologien møter eskatologien) og dens hierarki og ledelse.
Medina (bydel)

En **medina** er en type bydel man finner i mange byer i Nord-Afrika. Medinaen har vanligvis bymurer, trange og labyrintlignende gater, og ble bygd av arabere så langt tilbake som på 800-tallet.

Medinaer inneholder ofte historiske fontener, palasser og moskeer. Monumentene er bevart på grunn av den kulturelle betydningen (og trekker også til seg turister).

På grunn av de trange gatene er medinaer bilfrie, og i noen tilfeller også uten motorsykler og sykler. Gatene kan være smalere enn 1 meter. Dette er unikt for tett befolkede byområder.

## Eksisterende medinaer
* Casablanca, Marokko
* Dakar, Senegal
* Essaouira, Marokko – verdensarvområde
* Fès, Marokko – verdensarvområde
* Hammamet, Tunisia
* Mahdia, Tunisia
* Marrakech, Marokko – verdensarvområde
* Meknès, Marokko
* Sousse, Tunisia – verdensarvområde
* Sfax, Tunisia
* Tanger, Marokko
* Tétouan, Marokko – verdensarvområde
* Tripoli, Libya
* Tunis, Tunisia – verdensarvområde

## Ruiner av medinaer
* Alhambra, Spania
* Azahara, Spania

## Eksterne lenker
* Kart over medinaen i Tunis
* Bilfrie byer: Marokko
Sousse

**Sousse** (arabisk **&#1587;&#1608;&#1587;&#1577;** **Susa**), 140 km sør for hovedstaden Tunis, ligger ved Hammametbukten på Tunisias østkyst, og er landets viktigste knutepunkt for landtransport. Byens økonomi er basert på transportutstyr, matvarer, olivenolje, tekstiler og turisme. 

Byen har rundt 220&nbsp;000 innbyggere (2005) og provinsen Sousse har 546&nbsp;413 innbyggere (2004).

Medinaen i Sousse er et usedvanlig godt bevart gammel bydel, som ble verdensarvområde i 1988. En Medina er en bydel med tett murbebyggelse, som forekommer i flere nordafrikanske land, regel bygget under den muslimske ekspansjonen på 800-tallet.

Medinaen i Sousse ble bygget under Aghlabiddynastiet, som hersket i et område som delvis tilsvarer det nåværende Tunisia mellom 800 og 909. Byen var del av et forsvarssystem langs middelshavskysten, og har fortsatt intakt en kasbah, en stormoské, voller, en *Bu Ftata moské* og medinaen.

Førti mennesker ble drept den 26. juni 2015 på turiststedet Port El Kantaoui cirka 10 kilometer nord for Sousse i det som ble kalt "terrorangrepet i Sousse".

## Eksterne lenker
*
Norges kulturvernforbund

**Norges kulturvernforbund** er en paraplyorganisasjon for 31 frivillige organisasjoner som arbeider innenfor områdene historie, kulturarv og kulturminnevern. Norges kulturvernforbund arbeider for å styrke kulturvernets rolle i norsk samfunnsliv ved å øke kjennskapen og interessen for historie og kulturvern, støtte arbeidet for registrering, innsamling, vern, bruk og formidling av kulturminner, samt bedre rammevilkårene for kulturvernet. 

Kulturvernforbundet arbeider med å ta vare på kulturarven som har oppstått så vel ved nyskapninger som ved at impulser er mottatt utenfra og innlemmet i kulturen i Norge. Slik spenner arbeidet i forbundet vidt og omfatter kulturelementer fra de eldste tider til nåtiden, fra alle sosiale lag og alle etniske grupper, praktstykker av høy kunstnerisk verdi så vel som dagligdagse bruksgjenstander, materielle så vel som immaterielle kulturminner.

Tilsammen har medlemsorganisasjonene over 270 000 medlemskap og 2600 fylkes- og lokallag.

Norges kulturvernforbund ble dannet i 1994 og har i dag 31 medlemsorganisasjoner: Arkivforbundet, Slekt og Data, Forbundet KYSTEN, Europa Nostra Norge, Foreningen Skipet, Fortidsminneforeningen, Den norske historiske forening, Landsforbundet av Motorhistoriske kjøretøyklubber, Landslaget for lokalhistorie, Memoar, Norges Husflidslag, Norges Metallsøkerforening, Norsk Folkedraktforum, Norsk Folkeminnelag, Norsk Forening for Fartøyvern, Norsk Fyrhistorisk Forening, Norsk Heraldisk Forening, Norsk Jernbaneklubb, Norsk Nuperelleforening, Norsk Skipsfartshistorisk Selskap, Norsk Slektshistorisk Forening, Norges Linforening, Norske Akevitters venner, Norsk Motorskøyteklubb, Norske Byselskap, Norsk Arkeologisk Selskap, Landsforeningen for Luftfartøyvern, Taternes Landsforening, Norges Bygdekvinnelag, Norges Luftsportforbund og Rutebilhistorisk Forening. 

Styreleder i Norges Kulturvernforbund er fra 2020 Jørn Holme. Norges Kulturvernforbunds sekretariat holder til i Oslo, og deler lokaler med flere av medlemsorganisasjonen i Øvre Slottsgate 2b. Generalsekretær er Toril Skjetne.

Norges Kulturvernforbund har styrings- og koordineringsansvar for Kulturverndagene i Norge.

## Referanser


## Eksterne lenker
* 
*
Tunis

**Tunis** er hovedstaden i det nordafrikanske landet Tunisia. Byen ligger nær kysten i den nordlige delen av landet og har en befolkning på 728&nbsp;435 (2008). Halvparten av landets industri ligger i Tunis. Det produseres blant annet kjemikalier og tekstiler. 

Fra havnen La Goulette, som er forbundet med byen via en kanal, fraktes gods ut i Middelhavet. Medinaen har siden 1979 vært et verdensarvsted.
Kartago, med ruiner etter fortidsbyen, er en forstad til byen Tunis. 

Tunis var tidligere navnet på hele landet Tunisia.

## Verdensarven: Medinaen
Medinaen i Tunis er et godt bevart gammel bydel i Tunis. Området ble verdensarvområde i 1979. En Medina er en bydel med tett murbebyggelse, som forekommer i flere nordafrikanske land, regel bygget under den muslimske ekspansjonen på 800-tallet.

Medinaen i Tunis ble bygget under Aghlabiddynastiet, som hersket i et område som delvis tilsvarer det nåværende Tunisia mellom 800 og 909. Sentralpunktet i byen var fra starten av Zitounamoskéen. Byen inneholder om lag 700 historiske bygninger fra islamsk høykultur: palasser, moskéer, mausoleer med mer.

## Kultur
Bardomuseet i Tunis har en av verdens største samlinger av romerske mosaikker, og anses ved siden av Det egyptiske museum i Kairo som Nord-Afrikas viktigste arkeologiske museum.

## Vennskapsbyer
Tunis har følgende vennskapsbyer:

*  Amman
*  Alger 
*  Beograd
*  Köln
*  Doha
*  Jidda
*  Kuwait
*  Lisboa
*  Paris 
*  Marseille
*  Manama
*  Moskva
*  Praha
*  Rabat
*  Rio de Janeiro
*  Roma
*  Santiago de Chile
*  Stockholm
*  Tasjkent
*  Tyre
*  Wien


Terrasses de la médina de Tunis.jpg|Utsikt over medinaen i Tunis
HPIM6310.JPG|Fra det orientalske kvarteret i Tunis' medina


## Referanser


## Eksterne lenker
* 
* asmtunis.com *Association de Sauvegarde de la Médina de Tunis*
Alanzinho

**Alanzinho** (egentlig **Alan Carlos Gomes da Costa**, født 22. februar 1983 i Flamengo i Brasil) er en brasiliansk fotballspiller. Han er ving, og spilte i tyrkiske Trabzonspor frem til januar 2014, da han ble frigitt. Han har tidligere spilt i den norske klubben Stabæk Fotball. Alanzinho veier 62 kilogram. Hans kjennetegn som spiller er teknikk og hurtighet med ball.

## Klubbfotball
### Brasilianske klubber
Alanzinho har tidligere spilt i Flamengo (1993–2004), America-RJ (2004) og Gama DF (2005)

### Stabæk
Han kom til Stabæk etter GAMA DF i 2005. 15. mai 2008 signerte han en ny kontrakt med Stabæk som bandt han til klubben ut 2011-sesongen.
Han spilte en viktig rolle da Stabæk vant sitt første seriemesterskap i 2008, og fikk prisen fra NISO som årets spiller, en pris der alle spillerne i ligaen får en stemme hver, samt Kniksenprisen. Han ble også utnevnt til Årets spiller i norsk fotball av *[[VG]]* og *[[Dagbladet]]*.

Den tyske bundesliga-klubben Wolfsburg var interessert i å kjøpe Alanzinho for en overgangssum på nærmere fire millioner euro i desember 2008, men finanskrisen satte en stopper for overgangen fordi klubben fikk problemer med finansieringen.

### Trabzonspor
Den tyrkiske klubben Trabzonspor kom så etter nyttår med flere bud på brasilianeren i januar 2009, og 26. januar 2009 så det ut til å bli en overgang for 40 millioner kroner, etter flere mislykkede fremstøt. Den 27. januar ble det klart at Stabæk og Trabzonspor var kommet til enighet om en overgang verdt ca. 36 millioner kroner.

Alanzinho debuterte 31. januar som innbytter for Trabzonspor i en bortekamp mot Ankaraspor, en kamp laget vant 2-0. Alanzinho kunne blitt norsk statsborger i 2010, og har selv ytret et ønske om å være med på det norske landslaget.

## Meritter
**Stabæk**
* Seriemester: 2008

**Personlige utmerkelser**
* Kniksenprisen: 2007, 2008
* NISO's årets spiller: 2008

## Referanser


## Eksterne lenker
* 
* 
* 
*  Profil på Stabæks offisielle hjemmeside
John Baker

**John Baker** (født i Kotzebue, Alaska) er en amerikansk hundekjører fra Alaska, USA. 

John Baker startet med hundekjøring da han var 16 år, og i 1996, 35 år gammel, debuterte han i Iditarod. Totalt har han deltatt 11 ganger i verdens lengste hundesledeløp, og hans beste plassering kom i 2002 da han ble nummer 3.  

## Plasseringer i Iditarod

## Referanser


## Eksterne lenker
* Biografiside fra Cabela
*